
ОБЩИНСКИ СЪВЕТ – БЯЛА, ОБЛАСТ РУСЕ

Н А Р Е Д Б А

ЗА ПОДДЪРЖАНЕ И ОСИГУРЯВАНЕ НА ОБЩЕСТВЕНИЯ РЕД, БЕЗОПАСНОСТТА НА ДВИЖЕНИЕТО,
ОПАЗВАНЕ ОБЩЕСТВЕНОТО И ЛИЧНОТО ИМУЩЕСТВО И
ЧИСТОТАТА НА ТЕРИТОРИЯТА НА ОБЩИНА БЯЛА
/ Приета с Решение №118 по протокол №6/10.05.1996 год. на ОбС-Бяла, променена и допълнена с Решения №111/17.12.1997 год.,  №75/09.06.2000 год., №103/2004 год., 
№31/26.04.2006 год., Решение №2/31.01.2007 год., Решение №33/11.04.2007 год., Решение №83/16.06.2008 г., Решение №54/23.03.2009 год., Решение №113/31.07.2009 год., Решение № 71 по протокол №4/27.02.2012 г.,  Решение № 145  по протокол № 10/20.07.2012 год.,  Решение № 132 по протокол №8/29.08.2014 г., Решение № 113 по протокол №12/25.09.2015 г ., Решение № 57 по протокол №7/29.01.2016 г ., Решение № 137 по протокол № 13 от 30.06.2016 г., Решение № 171 по протокол № 16 от 15.08.2016 г., Решение № 243 по протокол № 24/29.12.2016 г., Решение № 367 по протокол № 35/21.08.2017 г., Решение № 427 по протокол № 40/26.01.2018 г., Решение № 184 по протокол № 22/29.12.2020 г., с Решение № 136 по протокол № 12/25.07.2024 г. и с Решение № 343 по протокол № 28/31.07.2025 г. на Общински съвет Бяла/
гр. Бяла
ГЛАВА I
ОБЩИ ПОЛОЖЕНИЯ


Чл.1 /1/Настоящата наредба има за цел поддържане и осигуряване на обществения ред, безопасността на движението, опазване общественото и личното имущество и чистотата на територията на Община Бяла.



/2/Наредбата е задължителна за:



1.Всички лица, които живеят постоянно или временно пребивават на територията на общината.



2.Собствениците и другите обитатели на жилищните сгради.

3.Председателите на домсъветите /управителите, домоуправителите/ в етажната собственост.

4.Ръководствата на търговски дружества, фирми, предприятия, учреждения, организации и еднолични търговци.

ГЛАВА II
Раздел I
СПАЗВАНЕ НА ОБЩЕСТВЕНОТО

СПОКОЙСТВИЕ И МОРАЛ

(Отм. с Решение № 427 по протокол № 40/26.01.2018 г.)
Чл.2 (Отм. с Решение № 427 по протокол № 40/26.01.2018 г.)

Чл.3 (Отм. с Решение № 427 по протокол № 40/26.01.2018 г.)

Чл.4 (Отм. с Решение № 427 по протокол № 40/26.01.2018 г.)

Раздел II

Чл.5/1/ Забранява се:

1. Непристойно и скандално поведение;

2. Писането и драскането по стените на сградите, по огради, рекламни пана, предпазни табели и други такива;
3. Късането и повреждането на обяви, рекламни и нагледни агитационни материали;
4. Продажбата и използването на ракети, бомбички и др. взривоопасни материали, вкл. и в случаи на празници или провеждане на масови обществени прояви, които биха застрашили живота и здравето на други граждани;
5. Внасянето, продажбата и употребата на алкохолни и спиртни напитки на места, където се провеждат масови прояви;

6. Организирането и провеждането на събрания, митинги и манифестации, както и състезания, по улиците, площадите и парковете, без предварително разрешение от Община Бяла /или съответното кметство/;

7. / нова с Решение №145 по протокол №10/20.07.2012 г./ Употребата на алкохол и алкохолни напитки на обществени места в това число площади, паркове, детски площадки и други обществени терени, с изключение на тези, наети от трети лица.

/2/ /изм. с Решение №145 по протокол №10/20.07.2012 г./ Глобата за нарушения по т.1 и 4 е 300 лв. Глобата за нарушения по т.2,3,5,6 и 7 е до 500 лв. 

Чл.6/1/При използване на обществения транспорт се забранява:

1. Пушенето, пиенето и хвърлянето на хранителни и други отпадъци;

2. Викането, свиренето, пеенето и други действия, нарушаващи спокойствието на останалите пътници и на водачите на МПС;

3. Качването и слизането от МПС по време на движение;

4. Неспазване предимствата за инвалиди, възрастни, болни хора, бременни, майки с деца до седем годишна възраст;

5. Превоз на запалителни и газови бутилки и кучета без наморник;

/2/Наказанията за нарушения по този член са глоби до 0.5 м.р.з.

Чл.7/1/За опазване на парковете и зелените площи се забранява:

1. Отъпкването на тревните площи, включително и чрез паша на животни, повреждането на телените и др.декоративни сгради;

2. Късането на цветя, чупенето, отсичането и повреждането на дървета и храсти, както и изрязването на имена, думи, знаци и инициали върху дърветата;

3. Разместването на пейки, стъпването и драскането по тях или повреждането им по друг начин.

4. Разместване без разрешение на общинските органи на различните съоръжения в детски и ученически спортни площадки.



/2/ /изм. с Решение № 367 по протокол № 35/21.08.2017 г./ За нарушения по ал. 1 се налагат глоби в размер до 500 лева.


Чл.8/1/Не се разрешава ловенето на пойни птички, гълъби, гургулици и други, събиране на яйца от птичите гнезда, повреждане на изкуствени хранилки и птичи къщички в парковете, лесопаркове, градини и други обществени или частни места.


       /2/За нарушения се налага глоба от 500 лв., ако за случая не се прилага Наказателния кодекс по отношение на кражби и други такива места.


Чл.9/1/Забранява се къпането в неохраняеми места по река Янтра и другите водоеми;

                 /2/Ежегодно кметът издава заповед за къпането по река Янтра и другите водоеми и по цялостната организация на водоспасителната дейност.

                 /3/За нарушение на режима по ал.1 и ал.2, глобата е 500 лв.
           Чл.10/1/Не се позволява качването на деца и други граждани по паметници от исторически и културен характер.

 
  /2/Нарушенията се санкционират с глоба от 500 лв.За непълнолетни, отговорност носят родителите /настойници/


Чл.11/1/Забранява се влизането в районите на гробищата в общината от 21.00 часа до 06.00 часа през летния сезон и от 20.00 часа до 07.00 часа през зимния сезон, както и оскверняването им.


    /2/При нарушения на ал.1 се налага глоба от 500 лв., а при похищения и причиняване на повреди на паметници и гробове, глобата е в размер до 1000 лв.

Раздел III
ХИГИЕНА

Чл.12 (Отм. с Решение № 427 по протокол № 40/26.01.2018 г.)
Чл.13 (Отм. с Решение № 427 по протокол № 40/26.01.2018 г.)
Раздел  IV
Чл.14 (Отм. с Решение № 427 по протокол № 40/26.01.2018 г.)
ГЛАВА III
БЕЗОПАСНОСТ И ОРГАНИЗАЦИЯ НА

ДВИЖЕНИЕТО В ОБЩИНА БЯЛА
Раздел I

Чл.15 Градски зони и категории на улиците


Територията на град Бяла се разделя на зони, както следва:



1.Зона I – Централна градска част с граници: ул.”11-ти декември”, “Братя Миладинови”, пл.”Славейков”, ул.”Ст.Стамболов”, ул.”В.Левски” до пресечката с “Антим I” и ул.”Ив.Вазов”, ул.”Цал Освободител” и ул.”Ст.Караджа”.



2.Зона II – ул.” Крали Марко“, ул.”Солун“, ул.”Черни връх“, ул.”Цар Асен“, ул.”М.Папасчиков“, ул.”Шишман“, ул.”11-ти декември “,ул.”Бунар Хисар“,ул.”Бориславова“, ул.”Ив.Лютибродски“,ул.”В.Левски“, ул.”Черни дол“, ул.”Сливница“ и ул.”Училищна“.



3.Зона III – всички останали улици.


Чл.16 Улиците на града се класифицират, както следва:



1.Главна улична мрежа: площадите “Екз.Йосиф” и “Славейков”, както и улиците: “Ст.Стамболов”, “В.Левски”, ”11-ти декември”, “Цар Освободител”, “Бенковска”, “М.Папасчиков”, ”Шипка” и  “Сан Стефано”.



2.Всички останали улици от града са второстепенната улична мрежа.


Чл.17 Класифицирането на новоизградените улици и включването на улици в главната улична мрежа се извършва от ОбС – Бяла чрез допълване на настоящата Наредба.

ОРГАНИЗАЦИЯ НА ДВИЖЕНИЕТО


Чл.18 Подробни планове за организацията на движението на територията на града се утвърждават от кмета на общината.


Чл.19 Временен режим на движение, поради ремонтни работи, аварии, строителство, обществени и спортни прояви и други по уличната мрежа се определя от кмета на общината, съгласувано с РДВР и с Комисията по организация и безопасност на движението.

Чл.20 Забранява се местодомуването на товарни автомобили, автобуси, ремаркета и др. специализирани самоходни машини в I-ва зона по гл.улична мрежа, както и по второстепенните улици, площадите, зелените площи с изключение на определените за тази цел места от Общината. При нарушение се налага глоба, както следва:

· при първо нарушение за физически лица – до 500 лева; при повторно нарушение – до 2000 лева;

· при първо нарушение за еднолични търговци и юридически лица - до 1000 лева; при повторно нарушение – до 5 000 лева.


Чл.21/1/ Забранява се движението на превозни средства с животинска тяга в I-ва зона и по главната улична мрежа.


         /2/ При нарушение се налага глоба до 500 лева.


Чл.22/1/Забранява се паркирането на всички МПС по улиците на главната улична мрежа, както и по тротоарните платна, освен в случаите, че въпроса е разрешен от кмета и се плаща необходимата такса от собственика на МПС.


         /2/Забранява се разполагането по уличните платна, тротоарите, зелените площи на спрените от движение и снетите от отчет неподлежащи на възстановяване автомобили или част от тях, извън определените за това места от Общината. При нарушение се налага глоба, както следва:

· при първо нарушение за физически лица – до 500 лева; при повторно нарушение – до 2000 лева;

· при първо нарушение за еднолични търговци и юридически лица - до 1000 лева; при повторно нарушение – до 5 000 лева.

При неизпълнение на разпореждането за премахване в определен срок, превозните средства се репатрират.

 /3/ /изм. с Решение № 243 по протокол № 24/29.12.2016 г./ Наказва се с глоба от 50 до 200 лв. лице, което паркира пътно превозно средство в паркове, градини, детски площадки, площи, предназначени само за пешеходци, и на тротоари в населените места извън разрешените за това места.

Чл.23/1/Поставянето на допълнителна сигнализация върху уличните платна и паркинговите площи, с оглед запазване на самостоятелни участъци се допуска с разрешение на Кмета, съгласувано с РПУ и КБД. При нарушения се налага глоба, както следва:

· при първо нарушение за физически лица – до 500 лева; при повторно нарушение – до 2000 лева;

· при първо нарушение за еднолични търговци и юридически лица - до 1000 лева; при повторно нарушение – до 5 000 лева.


          /2/Забранява се снижението на бордюра за осигуряване на удобен подход на МПС към гаражите и дворовете на сградите, без разрешение от отдел ТСУ към Общината. При нарушение се налага глоба в размер до 500 лв.


/3/Забранява се качването но МПС върху тротоарите и застъпването им, ако не са сигнализирани за тази цел. При нарушение се налага глоба в размер до 500 лв.


/4/Забранява се поставянето на фургони извън строителните обекти. При нарушение се налага глоба, както следва:

· при първо нарушение за физически лица – до 500 лева; при повторно нарушение – до 2000 лева;

· при първо нарушение за еднолични търговци и юридически лица - до 1000 лева; при повторно нарушение – до 5 000 лева.



/5/Забранява се полагането на маркировка за нуждите на паркирането без разрешение на упълномощените за целта общински органи. При нарушение се налага глоба до 500 лв..


Чл.24/1/Забранява се движението на таксиметровите автомобили по забранени за движение улици, с изключение при превозване на инвалиди, майки с деца, възрастни, както и транспортирането на обемисти багажи и товари на живеещите в тези зони.


           /2/Забранява се паркирането и престоя на таксиметрови коли по главната улична мрежа, освен на определените  със заповед на кмета места за местостоянки.



/3/При нарушение на ал.ал./1/и /2/ се налага глоба до 1000 лв.


Чл.25/1/Забранява се управлението на велосипеди, карането на ролкови кънки и скейбордове от деца до 14 години по всички главни улици, трасета на градския транспорт. Отговорност за целта се носи по закон от родителите /настойниците/.



/2/Забранява се возенето на две или повече лица на един велосипед.


Чл.26/1/Сметоизвозването и метенето със специализирани машини на централната зона и маршрутите на градския транспорт да се извършва от……………………………………., а миенето през летния сезон през деня, съобразно температурата на въздуха. При нарушение се налага глоба до 500 лв.



/2/Превозните средства, обслужващи строителните обекти, могат да се движат по забранените за движение улици по най-късия маршрут до обекта с пропуск от Общината. При нарушение се налага глоба, както следва:

· при първо нарушение за физически лица – до 500 лева; при повторно нарушение – до 2000 лева;

· при първо нарушение за еднолични търговци и юридически лица - до 1000 лева; при повторно нарушение – до 5 000 лева.


Чл.27 Контролът по неправилното паркиране и спиране на МПС и разполагане на части от тях се осъществява от органите на полицията, други упълномощени такива, като нарушителят наред с глобата, заплаща и разходите за евентуалното преместване или блокиране на МПС по калкулация, одобрена от общината. Тези суми се събират по реда установен за събиране на държавни вземания.


Чл.28 Разпоредбите на Глава III от Наредба №4, относно режима на движение, се прилагат след обозначението на определените улици и места със съответната маркировка и знаци, предвидени в Правилника за приложение на Закона за движение по пътищата, което следва да се извърши до 45 дни от влизането на Наредбата в сила и да се подновяват периодично по заповед на Кмета, съгласувано с РПУ.

Раздел II
/Изм. и доп. с Реш.№ 83 по протокол № 7/16.06.2008 год. /
РЕЖИМ НА ПЛАТЕНО ПАРКИРАНЕ НА ППС
Подраздел 1. Режим на кратковременно платено паркиране – „Синя зона” 

/ Изм. и доп. с Решение № 57 по протокол №7/29.01.2016 г./
Чл.29 /1/ На площад „Екзарх Йосиф I” и улица „Васил Левски” /до 10 метра преди светофара/  се въвежда режим за кратковременно платено паркиране – „Синя зона” за ППС с допустима максимална маса до 2,5 тона и на микробуси и автобуси с до 12 пътнически места.

/2/ Режимът на паркиране по ал.1 е валиден само в работни дни в часовия диапазон от 08.00 до 17.00 часа.

/3/ /изм. с Решение № 136 по протокол №12/25.07.2024 г./ Таксуването се определя съобразно действителното време на паркиране в зоните за паркиране, като същото не може да бъде за повече от 4 (четири) часа.

/4/ За паркиране в „Синя зона” се заплаща цена в размер, определен с Наредбата за определяне и администриране на местните такси и цени на услуги в Община Бяла.

/5/ Изменения и допълнения на списъка на улици, площади и паркинги общинска собственост, на които е въведен режим за кратковременно платено паркиране „Синя зона”, се извършват с решение на  Общински съвет - Бяла.         

Чл.30./1/Установяване на заплащането и контрола на действителното времетраене на паркирането в „Синя зона” става чрез заплащане на място, чрез изпращане на кратко съобщение на мобилен оператор (SMS), с карта за преференциално платено паркиране, издадена при условията на Подраздел 2. Режим на платено паркиране на ППС – „Служебен абонамент” от настоящата наредба или по друг начин, определен със Заповед на Кмета на Община Бяла.


           /2/ При заплащане чрез SMS, водачът е длъжен да изпрати кратко съобщение от мобилен телефон, следвайки точно указанията, изписани на указателните табели в зоната.


/3/ При заплащане на място или при издадена карта за преференциално платено паркиране водачът е длъжен да постави издадения фискален бон или карта в долния десен ъгъл на предното стъкло на МПС, от вътрешна страна, така, че изображението да е ориентирано навън и по начин, осигуряващ видимостта му отвън.

Чл. 31. Не се допуска в „Синя зона”:

1.   Нарушения на правилата за движение, регламентирани в ЗДвП и свързаните с него подзаконови нормативни разпоредби.

2. Паркиране в нарушение на правилата за паркиране, регламентиращи конкретната зона, както и указанията на персонала, обслужващ зоната.

3. Паркиране извън обозначените места за паркиране или по начин, засягащ очертанията на мястото за паркиране и/или съседно място.

4. Паркиране на ППС без да е платена дължимата цена, без да е поставен от водача карта, фискален бон или изпратен SMS.

5. Паркиране на място, обозначено с пътен знак Д21–„Инвалид”, на автомобили, които не отговарят на изискванията на чл. 34.

6. Времетраене на паркирането по-голямо от максималното, което е означено на указателната табела.

Чл. 32. Mестата за паркиране в откритите паркинг-зони с режим на кратковременно платено паркиране „Синя зона” се обозначават хоризонтално с пътна маркировка, могат да се оборудват с камери за видеонаблюдение и апарати за фото заснемане, като се сигнализират вертикално с пътни знаци и табели, чрез които на водачите на ППС се указват условията за паркиране.

Чл.32а. /нов с Решение №184 по протокол №22/29.12.2020 г./ /1/ На улици, площади и паркинги – общинска собственост, където е въведен режим за платено паркиране „синя зона”, право на безплатно паркиране,  имат собствениците на електрически автомобили, снабдени с Карта за паркиране на електрически автомобил.

/2/ Карта за паркиране на електрически автомобил се предоставя на собственика на превозното средство от отдел „Общинска собственост“ в Община Бяла, при ред и условия определени със заповед на Кмета на общината. 

/3/ Картата за паркиране на електрически автомобил се поставя на видно място от вътрешната страна на предното стъкло на автомобила по начин, който да не затруднява осъществяването на контрол.

/4/ В случай на неправомерно ползване се съставя протокол от общинските служители и картата за паркиране на електрически автомобил се изземва за срок от една година.
Подраздел 2. /изм. с Решение № 137 по протокол № 13 от 30.06.2016 г./ Режим на платено паркиране на ППС – „Служебен абонамент”

Чл.33. /1/ Режим на платено паркиране "Служебен абонамент" може да се въвежда на улици, площади и паркинги - общинска собственост, в обхвата на „Синя зона“, ул.”В.Левски”, ул.”П.Волов” и ул.”Х.Димитър”, на специално обозначени за това места.

/2/ Режимът по ал. 1 може да бъде със срок до 1 (една) година. Редът и условията за определяне и за ползване на местата с режим на платено паркиране „Служебен абонамент” се определят със Заповед на Кмета на общината.

/3/ Режим на платено паркиране "Служебен абонамент" се допуска на специално обозначените места по ал. 1 след издадена от Кмета на Община Бяла карта за платено паркиране „Служебен абонамент".

/4/ Режимът на паркиране по ал.1 е валиден само в работни дни в часовия диапазон от 08.00 до 17.00 часа.

/5/ Лицата, които могат да се ползват от режим на платено паркиране "Служебен абонамент", се определят със Заповед на Кмета на общината. 

/6/ Лицата, желаещи да се възползват от режима по ал.1, заплащат цена  в размер, определен с Наредбата за определяне и администриране на местните такси и цени на услуги в Община Бяла. 

Чл. 33а. /1/ Лицата, желаещи да им бъде издадена карта за платено паркиране „Служебен абонамент", подават заявление до Кмета на Община Бяла, като прилагат необходимите документи, определени със Заповед на Кмета на общината.
/2/ При паркиране притежателят на карта за платено паркиране „Служебен абонамент" е длъжен да я постави в долния десен ъгъл на предното стъкло на МПС, от вътрешна страна, така, че изображението да е ориентирано навън.

Чл. 33б. /1/ Не се допуска преотстъпването срещу заплащане на паркоместа в режим „Служебен абонамент".

/2/ При констатиране на нарушения по предходната алинея се съставя протокол и картата за ползване на служебни паркоместа се отнема за период от една година на територията на Община Бяла. Заплатената за издаване на картата такса не се възстановява. 

/3/ Забранено е паркирането на автомобили на места, означени за служебно ползване, освен за автомобили, определени от ползвателя на местата.

        /4/ Временно закриване на места за паркиране в режим "Служебен абонамент", с цел провеждането на заявени по съответния ред в Община Бяла мероприятия, се допуска единствено със Заповед на Кмета на общината в неработни дни, а в работни дни за времето след 17:00 часа, но не по-късно от 08:00 часа.
РАЗДЕЛ III
/нов с реш.№83/по протокол № 7/16.06.2008 год, 

изм. и доп. с Решение №57 по протокол №7/29.01.2016 г../
РАЗДЕЛ III
РЕЖИМ НА ПАРКИРАНЕ НА ППС, ПРЕВОЗВАЩИ И/ИЛИ УПРАВЛЯВАНИ ОТ ХОРА С УВРЕЖДАНИЯ

Чл.34. /1/ На територията на Община Бяла в откритите паркинг-зони с режим на кратковременно платено паркиране „Синя зона”, се осигуряват определен брой фиксирани и обозначени места за безплатно паркиране на ППС, превозващи и/или управлявани от хора с увреждания.

/2/Местата за паркиране по ал.1 са с възможно най-добър достъп от входовете и подходите към тях и се обозначават с пътен знак Д21 „Инвалид” и с плътна пътна маркировка с изобразен международния символ „Инвалид”.

/3/На местата по ал.1, могат да престояват само автомобили, снабдени с  карта, удостоверяваща правото на ползване на такова място. Картата задължително съдържа международния знак „Инвалид”. Тя трябва да бъде поставена в долният десен ъгъл на предното стъкло на ППС, откъм вътрешната му страна, по начин, осигуряващ  видимостта на изображението отвън.

/4/Карта за паркиране на местата, определени за превозните средства, обслужващи хора с увреждания и използване на улеснения при паркиране, се издава от Кмет на общината или от упълномощено от него лице.

/5/ Картата за паркиране по ал.3 трябва да отговаря на изискванията на стандартизиран модел на Общността от Приложението към Препоръка 98/376/ЕО на Съвета от 4 юни 1998 г. относно картата за паркиране на хора с увреждания.

/6/ Лица с постоянен/настоящ адрес в Община Бяла, желаещи да ползват карта за паркиране, при условията на ал.4, подават заявление до Кмета на Община Бяла, като прилагат необходимите документи, определени със заповед ма Кмета на общината.

/7/ Картата за паркиране на местата, определени за превозните средства, обслужващи хора с увреждания и използване на улесненията при паркиране, издадено от друга държава – членка на Европейския съюз, е валидна на територията на Република България, ако е издадена в съответствие с изискванията на препоръката по ал. 5.

/8/ Картата по ал. 3 се издава за определен срок, като срокът не може да бъде по дълъг от срока, посочен в експертизата на ТЕЛК/НЕЛК/ЦЕЛК и РЕЛК.

/9/ При недостиг на паркоместа по ал. 1, паркирането се извършва при режим на почасово платено паркиране.
Раздел IV

/нов с Реш.№  83 по протокол № 7/16.06.2008 год.,

 изм. с Решение № 137 по протокол № 13 от 30.06.2016 г./

РЕЖИМ НА ПРИВИЛЕГИРОВАНО ПАРКИРАНЕ НА ППС ЗА СЛУЖЕБНИ НУЖДИ
Чл.35. /1/ На територията на общината, по улици, площади и паркинги- общинска собственост, се определят места за привилегировано паркиране на ППС за служебни нужди.

/2/  Режимът на привилегировано паркиране на ППС за служебни нужди е валиден само в работни дни в часовия диапазон от 08.00 до 17.00 часа.

/3/ Режимът на привилегировано паркиране на ППС за служебни нужди може да се приложи по отношение на ППС, които са собственост на общината и/или се ползват от административни и обслужващи звена, които изцяло се издържат от бюджета на общината.

/4/ Привилегиите на правоимащите лица по ал.3 се легитимират и удостоверяват със служебни карти.

/5/ Не се допуска преотстъпване на трети лица на привилегиите по ал. 3, както безвъзмездно, така и срещу заплащане.

/6/ Моторни превозни средства със специален режим на движение по чл. 91, ал. 3 от ЗДвП, както и специализирани моторни превозни средства на Държавна психиатрична болница - Бяла и на специализирани екипи при отстраняване на аварии, могат да паркират в „Синя зона” при изпълнение на служебните си задължения, без заплащане и с неограничено времетраене.

/7/ За подобряване на сигурността на сградите на държавни институции, ведомства, общини и други организации на бюджетна издръжка или сдружения с идеална цел, при необходимост и при възможност се отреждат служебни паркоместа. Същите се разрешават по ред, определен от Кмета на общината и се предоставят за безвъзмездно ползване.
/8/ Редът и условията за определяне и за ползване на местата за привилегировано паркиране на ППС за служебни нужди се определя със Заповед на Кмета на общината.

Раздел V

/изм.  с Решение №  83 по протокол № 7/16.06.2008 год./

Принудителни мерки при неправилно паркиране

Чл.36. /1/ Отстраняване на автомобили от мястото на паркиране, паркирани в нарушение на правилата, както и да нареждат да бъдат отстранени, се извършва от службите за контрол от полицията и от определени от Кмета на Общината длъжностни лица, съгласно чл.168 от Закона за движение по пътищата.


/2/ Отстранени автомобили се транспортират само до определени от Общината паркинги и се освобождават от там след заплащане на разноските по отстраняването, транспортирането и паркирането.


/3/ Отстраняването на автомобил и транспортирането му до определения паркинг се извършва така, че да не му се нанасят повреди.

Чл.37. /1//изм. с Решение № 137 по протокол № 13 от 30.06.2016 г., изм.и доп. с Решение     №171 по протокол № 16 от 15.08.2016 г./ / 1/ Режим на платено паркиране "Служебен абонамент" може да се въвежда на улици, площади и паркинги - общинска собственост, в обхвата на „Синя зона“, ул. ”Вaсил Левски”, ул. ”Панайот Волов”, ул.”Хаджи Димитър” и ул. „Георги Живков“ в гр. Бяла, на специално обозначени за това места.


/2/ Конструкцията на скобата трябва да бъде такава, че да не се нанасят повреди на автомобила.


/3/ На предното стъкло на автомобила се поставя съобщение за шофьора, че автомобилът е блокиран с указания за реда на освобождаването му.

       

/4/ /изм.и доп. с Решение № 171 по протокол № 16 от 15.08.2016 г./ Режимът на паркиране по ал.1 е валиден само в работни дни в часовия диапазон от 08.00 до 17.00 часа, с изключение на режима на паркиране "Служебен абонамент" по ул.”Хаджи Димитър”, който е валиден в работни дни - с изключение на деня, обявен за пазарен ден в гр. Бяла и дните, обявени с решение на Общински съвет за традиционния Беленски панаир в часовия диапазон от 08.00 до 17.00 часа. Посоченото изключение за валидност на режима на паркиране "Служебен абонамент" по ул.”Хаджи Димитър” е валидно, докато на посочената улица се провежда обявения пазарен ден в гр. Бяла и дните, обявени с решение на Общински съвет за традиционния Беленски панаир. 
Чл.38. /изм. с Решение № 137 по протокол № 13 от 30.06.2016 г./ Не се блокират колелата, а се отстраняват по реда на чл.36 автомобили паркирани:


1.Във втори ред спрямо другите паркирани автомобили;


2.В кръстовище;


3.В зоната на изчакване при светлинно регулирани кръстовища;


4.При вход или изход на гараж или паркинг;


5. В пешеходната зона;


6. Така, че спират или затрудняват движението по улицата.

Чл.39. /изм. с Решение № 137 по протокол № 13 от 30.06.2016 г./  При престояване на блокиран със скоба автомобил повече от четири часа той може да бъде отстранен от мястото на паркиране по реда на чл.36 като шофьора или собственика на автомобила освен разноските по блокирането заплаща и разноските по отстраняването, транспортирането и паркирането.

Чл.40. Не се блокират и не се отстраняват автомобили на “Спешна медицинска помощ”, автомобили с надпис “Полиция” и дипломатически автомобили.

Чл.41. Редът за определяне броя на екипите работещи по блокиране на колелата и отстраняване на автомобилите, за установяване на нарушенията и водене на отчетност, за определяне на размера и заплащане на разноските по блокиране и отстраняване на автомобили се регламентират от Кмета на Общината с писмена заповед.

Раздел  VІ
/Изм. с  Решение №  83/По протокол № 7/16.06.2008 год./

СЪБИРАНЕ И УПРАВЛЕНИЕ НА ИЗЛЕЗЛИ ОТ УПОТРЕБА МОТОРНИ ПРЕВОЗНИ СРЕДСТВА (ИУМПС) И ОТПЪДАЦИТЕ ОТ ТЯХ, НАМИРАЩИ СЕ ВЪРХУ ДЪРЖАВНА ИЛИ ОБЩИНСКА СОБСТВЕНОСТ

Чл.42 (1) "Излязло от употреба МПС" е отпадък по смисъла на § 1, т. 1 от допълнителните разпоредби на Закона за управление на отпадъците (ЗУО), отговарящ на едно или повече от следните условия:

а) Моторното превозно средство е с прекратена регистрация на основание на представено доказателство за съхраняване в частен имот съгласно чл. 18, ал. 2 от Наредба № I-45 от 2000 г. за регистрацията и отчета на моторни превозни средства и ремаркетата, теглени от тях, в случай че то се намира върху държавна или общинска собственост;

б) Моторното превозно средство, на което не е заверен знакът за технически преглед съгласно чл. 32д от Наредба № I-45 от 2000 г. за регистрацията и отчета на моторните превозни средства и ремаркетата, теглени от тях за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост;

в) Моторното превозно средство не може да бъде идентифицирано поради липсата на регистрационен или идентификационен номер и при невъзможност собственикът да бъде установен по надлежен ред от компетентните органи, в случай че то се намира върху държавна или общинска собственост;

г) Моторното превозно средство е предадено от собственика или упълномощено от него лице на площадките за временно съхраняване или в центровете за разкомплектуване срещу удостоверение за унищожаване по чл. 14.

(2) "Отпадък от МПС" е отпадък по смисъла на § 1, т. 1 от допълнителните разпоредби на ЗУО и включва: 

1. Излезли от употреба моторни превозни средства; 

2. Материали и компоненти от МПС и от ИУМПС.

Чл.43. Наредбата третира ИУМПС от категориите L 2, L 4, M 1 и N 1, по смисъла на чл.149, т.1 „б”, 1”г”, 1 ”д”, 2 ”а”, 3 „а” от Закона за движение по пътищата, както и за техните компоненти и материали от МПС и ИУМПС.

Чл. 44. Кметът на Общината :

1. определя площадки за временно съхраняване на излезли от употреба моторни превозни средства /ИУМПС/.

2. организира дейностите по събирането на ИУМПС, съхраняването им на площадките за временно съхраняване и предаването им в центровете за разкомплектоване.

Чл. 45. /1/ Собственик на МПС, на което не е заверен знака за технически преглед за повече от две години от определената му дата за следващия преглед  и МПС не се съхранява в имот частна собственост, е длъжен да го предаде на площадка за временно съхраняване или в център за разкомплектоване.

           /2/ Собственик на МПС с прекратена регистрация на основание представено доказателство за съхраняване на МПС в частен имот, е длъжен да го предаде на площадка за временно съхраняване или в център за разкомплектоване в случаи, че се установи, че МПС се намира върху имот, държавна или общинска собственост.

          /3/ Когато собственик на МПС не изпълнили задълженията си по ал.1 или ал.2, както и в случаите, когато МПС не може да бъде индентифицирано поради липса на регистрационен или индентификационен номер и при невъзможност собственикът да бъде установен, се прилага процедурата по чл.42.

         /4/ Собствениците на ИУМПС ги предават на площадки за временно съхранение или в центрове за разкомплектуване.

         /5/ До предаване на ИУМПС на площадките за временно съхранение или в центровете за разкомплектуване, собствениците на ИУМПС могат да ги съхраняват в имоти – частна собственост, като са длъжни да не допускат замърсяване с отпадъци от тях.

         /6/ В случаите по ал.5 се забранява разкомплектуването на ИУМПС.

Чл. 46. Кметът на общината назначава Комисия за установяване, че дадено МПС е излязло от употреба, проверка на представената за него преписка и установяване на неговия собственик.

Чл. 47. На всички МПС, за които има съмнение че са ИУМПС, намиращи се на терен общинска или държавна собственост се залепя на видно място предписание  на собственика на МПС. Същото представлява стикер по образец, който съдържа следната информация:

1. „Предписаниe  №......., дата……….”

2.Уведомяваме собственика на   ………………………………………… /МПС, вид, марка, цвят, рег.номер, адрес на паркиране/ да премести описаното МПС. 

 3. Представете в Община Бяла, пл.Екзарх Йосиф І № 1 документ за собственост и талон от последния технически преглед на МПС.

 4. При непредприети действия от Ваша страна и неявяване в гореописания срок МПС ще бъде считано за ИУМПС и отпадък по смисъла на Закона за управление на отпадъците и принудително преместено и предадено за разкомплектуване на лице по договор с Община Бяла.

5. Срок за изпълнение на предписанието 14 дни от датата по т.1.

Чл.48. (1) При явяване на собственика или упълномощено от него лице в срока по чл. 39 т.5 и:

1. собственика представи документи, от които е явно видно, че МПС отговаря на изискванията за излязло от употреба, длъжностното лице съставя протокол с предписание за преместване със срок 14 дни от връчването му. Същият се изготвя в два еднообразни екземпляра по един за всяка от страните.

2. собственика представи документи, от които е видно, че МПС не отговаря на изискванията на ИУМПС, длъжностното лице съставя и оформя преписка с наличните /изискуеми/ документи и протокол с предписание, че МПС не е излязло от употреба. Същият се изготвя в два еднообразни екземпляра по един за всяка от страните.

(2) При неявяване в срока по чл.39 ал.5, се съставя протокол за неявяване на собственника, подписан от длъжностното лице, който се предава за разглеждане от Комисията по чл.38.

Чл.49. (1) При неизпълнение на предписанията от констативния протокол по чл.40 ал.2 длъжностно лице упълномощено със Заповед на Кмета на Община Бяла съставя акт за административно нарушение на собственика на ИУМПС, 

(2) Комисията по чл. 38  разглежда представената документация и съставя протокол с предписание за принудителното му предаване за съхраняване и разкомплектуване.

Чл. 50 (1) В случаите по чл.40, ал.2  Комисията по чл.38, съставя протокол с цялата налична документация и го изпраща в КАТ за:

· идентифициране на ИУМПС по номера на рамата или друг идентификационен номер;
· уведомяване на Община Бяла за собственика на ИУМПС в едномесечен срок.

(2) След получаване на информацията от КАТ собственика се уведомява, по пощата с обратна разписка, с предписание за явяване в Общината в 7 дневен срок от датата на получаване на предписанието,. 

 (3) Когато собственикът е неизвестен или макар и известен не може да бъде уведомен поради трайно отсъствие от страната или по други обективни причини, към преписката по чл. 41, ал. 1 за съответното МПС се прилагат служебна записка и/или други документи удостоверяващи извършените действия и констатации по издирването на собственика.

Чл.51 (1) За ИУМПС, чиито собственици не са изпълнили предписанието и след уведомяването им или не могат да бъдат уведомени се пристъпва към принудително преместване.

(2) На собствениците на ИУМПС, които не са изпълнили предписанието се съставя акт за административно нарушение по реда на ЗАНН.»

Чл.52. За нарушение на разпоредбите на настоящата глава се налага административно наказание глоба в размер, както следва:

· за физически лица – до 5000 лева;

· за еднолични търговци и юридически лица – до 50000 лева.
ГЛАВА IV
ДВИЖЕНИЕ НА ПЪТНИ ПРЕВОЗНИ СРЕДСТВА

С ЖИВОТИНСКА ТЯГА

Чл.53. /изм. с Решение №113 по протокол 9/31.07.2009 г./ ППС с животинска тяга се допускат за движение по пътищата, отворени за обществено ползване на територията на Община Бяла, след като бъдат регистрирани и ако в техническо отношение отговарят на изискванията на Закона за движение по пътищата.

Чл. 54.  ППС с животинска тяга се регистрират на територията на Община Бяла по постоянен адрес на собственика - за физическо лице и седалище и адрес на управление за юридическо лице в двуседмичен срок от придобиване на собствеността върху съответното превозно средство.

Чл. 55. ППС с животинска тяга се представят за регистрация от собствениците им физически или юридически лица.

Чл. 56.(1) Регистрацията на ППС с животинска тяга се извършва въз основа на писмена молба, подадена от собственика или изрично упълномощен негов представител, до Кмета на Община-Бяла, след заплащане на цената на регистрационния номер. Размера на сумата се определя от Кмета на Община-Бяла съобразно продажната цена на регистрационен номер към настоящия момент и се заплаща на касата на Община-Бяла. Към молбата се прилагат:

1. копие на документ за самоличност на собственика (за физическо лице), съответно удостоверение за актуално състояние (за юридическо лице);

2. БУЛСТАТ и Данъчен номер – за юридически лица;

3. документ за платена цена на регистрационен талон, съгласно ал.1.

(2) Кметът на Общината, в едноседмичен срок, разглежда подадената молба и при наличието на всички необходими изисквания, вписва данните за собственика и данните на ППС в регистър по образец (приложение № 1). 

(3) На собственика на регистрираното ППС с животинска тяга се издават регистрационен номер и регистрационен талон по образец (приложение № 2).

Чл. 57. ППС с животинска тяга трябва да бъдат оборудвани съгласно изискванията на ЗДП, както и с престилки за животински отпадъци. 

Чл. 58. За неизпълнение на задължение по настоящата глава, на виновните лица се налага административно наказание глоба, както следва:

Точка 1. За физически лица – от 10 до 50 лева

Точка 2. За юридически лица – от 50 до 100 лева.

ГЛАВА V  / нова,приета с Решение №54 по протокол №5/23.03.09 г. /
ОРГАНИЗАЦИЯ  НА  РАБОТА НА ТЪРГОВСКИТЕ ОБЕКТИ НА ТЕРИТОРИЯТА НА ОБЩИНА БЯЛА
Чл.59. /1/ На видно място в търговския обект задължително да се постави надпис на български език с наименованието на обекта.

 /2/ Търговецът може да изпише допълнително наименованието на обекта на чужд език. Надписът на чужд език да бъде от същия вид и с не по-големи размери от съответните надписи изписани на български език.  

Чл.60/1/ В близост до входа на търговския обект задължително се поставя табела със следната информация :

1. Фирмата и седалището на търговеца;
2. Работното време на търговския обект;
3. Името и фамилията на лицето, отговарящо за обекта.
 /2/ Когато обектът е базар /търговски център/ с участие на повече търговци, всеки един изписва фирмата си над собствения си щанд.

 /3/Когато търговския обект е затворен, търговецът обявява това на мястото на което обявява работното време.

/4/ Обектите за хранене и развлечения и залите за компютърни игри и интернет посочват и ограниченията съгласно чл.51 т.1, 2 и 3.

/5/ Магазините за хранителни и нехранителни стоки и заведенията за хранене и развлечения поставят удостоверение съгласно Закона за храните.

Чл.61./1/ С ненормирано работно време могат да бъдат следните търговски обекти:

1.складове за търговия на едро и магазини за търговия с хранителни и промишлени стоки, селскостопанска продукция, както и обособени щандове на отделни търговци в магазини и площадки за извършване на търговска дейност с отпадъци и отломки от черни и цветни метали и сплавите им;

2.заведения за хранене и развлечения;

3.сервизи и ателиета за извършване на услуги;

4.хотели, мотели, бунгала, семейни хотели /пансиони/ и частни квартири;

5.павилиони, кабини, витрини, каравани, подвижни щандове и други преместваеми съоръжения за търговска дейност;

6.фризери за сладолед, маси, сергии, превозни средства и други съоръжения за извършване търговия на открито, под навеси и във фоайета;

7.зали за хазартни, забавно-развлекателни, компютърни и други игри и Интернет-клубове.

8.паркинги, бензиностанции, модулни и стационарни газстанции.

/2//изм. и доп. с Решение № 367 по протокол № 35/21.08.2017 г./ За обекти с ненормирано работно се считат тези, които са с работно време след 22.00 часа от 1 ноември до 31 март /зимен период/, респективно след 23.00 часа от 1 април до 31 октомври /летен период/ и следва да отговарят на следните условия :

1.Да се помещават в самостоятелни сгради или собствени еднофамилни жилищни сгради.

2.Да са в подземен, полуподземен или приземен етаж на жилищна сграда. В този случай обектите трябва да имат самостоятелен вход. Собствениците на тези обекти следва да представят собственоръчно написано писмено съгласие от собствениците, съсобствениците и наемателите на жилищата от сградата, в която се намира обекта, както и на същите от жилища в имоти, съседни на този на заведението за хранене и развлечение.

3.Когато заведението е на открито - като ресторант-градина, маси на тротоара пред заведението, същите следва да са на не по-малко от 20 метра от жилищната сграда.

4.Когато заведението е изцяло открито или има открита тераса и е разположено в жилищна зона, изпълнение на музика се разрешава до 23.00 часа.

5.Сервизи и ателиета за услуги – да се намират в нежилищни сгради, отстоящи на не по-малко от 20 метра от жилищата.

6. /изм. с Решение № 367 по протокол № 35/21.08.2017 г./ Залите за компютърни игри и Интернет-клубовете следва да имат самостоятелни входове, в тях да не се продават и сервират алкохолни напитки и да разполагат с нотариално заверено писмено съгласие от собствениците, съсобствениците или съседите на сградата, когато същата е с жилищно предназначение.

/3/ Обектите по ал.1 следва да отговарят на нормите за строителство, противопожарна охрана, шум и вибрации, установено по съответния ред от надлежен орган.

/4/За обектите по ал.1 да е гарантиран обществения ред и спокойствието на ползваните от посетителите паркинги, съобразно организацията на движението.

/5/ /изм. с Решение № 367 по протокол № 35/21.08.2017 г./ Обектите по ал.1 за хранене и развлечения да имат персонал за физическа охрана съгласно Закона за частната охранителна дейност.

/6/Регистрацията на ненормирано работно време се извършва въз основа на следните документи :

1.Писмена молба до Кмета на Общината;

2.Протокол за измерено ниво на проникващ битов шум в най-близката жилищна сграда от органите на РИОКОЗ. Измерването се извършва след 22.00 /23.00/ часа;

3.Становище от Районната служба РСПБЗН;

4.Собственоръчно написано съгласие от съседите, собствениците /съсобствениците/ и наемателите на жилищата в сградата;

5.Писмено становище на РПУ-Бяла.

/7/ Въз основа на представените документи, Кмета или упълномощено от него лице издава разрешение за срок от една година или прави мотивиран отказ обекта да работи с ненормирано работно време. Отказът следва да бъде в писмен вид и може да се обжалва по реда на АПК. Удостоверението, даващо право за работа на обекта с ненормирано работно време се поставя на видно място в същия.

/8/ /изм. с Решение № 367 по протокол № 35/21.08.2017 г./ Кметът на Общината или упълномощено от него длъжностно лице следва да се произнесе в седемдневен срок от подаването на документите по ал.6 от настоящата наредба.

/9/ Търговските обекти, работещи с ненормирано работно време се вписват в специален регистър.

/10/ /изм. с Решение № 367 по протокол № 35/21.08.2017 г./ Жалби на граждани за нарушения на обществения ред и спокойствие от обекти, работещи с ненормирано работно време се проверяват в седемдневен срок от органите издали документите по ал.6.

ГЛАВА VI /нова,приета с Решение №54 по протокол №5/23.03.09г./
НЕСТАЦИОНАРНИ /ПРЕМЕСТВАЕМИ/ ОБЕКТИ

Р А З Д Е Л     I
ВИДОВЕ ОБЕКТИ, СТОКИ И МЕСТА ЗА ТЪРГОВИЯ
Чл.62/1/Нестационарните обекти за търговска дейност биват :

1.Павилиони, кабини /закрити съоръжения/ и щандове, които не се демонтират ежедневно – поставят се на основание чл.56 от ЗУТ и масите, намиращи се на Кооперативния пазар.

2.Маси, витрини, щандове и други съоръжения, които се демонтират ежедневно.

Чл.63/1/На улици и площади на територията на Общината може да се извършва търговска дейност със следните стоки :

1.Печатни издания – вестници, списания, книги.

2.Хранителни стоки – закуски, пакетирани хранителни стоки /търговската дейност се извършва задължително в павилион/.

3.Произведения на приложните изкуства /на специално определени места в града/.

4.Цветя.

/2/По време на коледни, общоградски и други празници се разрешава продажба и на други видове стоки, като видът им и местата за търговия се определят със заповед на Кмета на Общината. 

Чл.64/1/Местата за извършване на търговска дейност на открито се определят по схема, одобрена от Главния архитект на Общината. Същият ежегодно в срок до 31 януари утвърждава схемата на местата след съгласуване с Комисията по организация и безопасност на движението при Община Бяла. В схемата подробно се описват местата, тяхното предназначение, съответстващите им площи и видовете преместваеми съоръжения.

/2/В схемата се упоменават и местата, предназначени за разполагане на щандове и маси при организиране на празнични пазари.

/3/Главният архитект може да актуализира схемата през годината, при необходимост за продажба на определен вид стоки за съответната зона  на града при спазване на условията по ал.1 от настоящият член.

/4/Пред стационарните търговски обекти могат да се продават стоки от номенклатурата им, както и такива, за които има санитарно разрешение. В този случай трябва да се осигури свободна ширина на тротоара най-малко 2 метра. Щандовете и масите задължително се използват само от фирмата, стопанисваща обекта.

/5/ Нестационарни /преместваеми/ обекти за търговия в паркове и градини се допуска само за определен срок. Същите могат да бъдат само маси, витрини, щандове и други съоръжения, които ежедневно се демонтират.

Р А З Д Е Л    IІ

ОРГАНИЗАЦИЯ НА РАБОТА

Чл.65 /1/ За извършване търговия на открито е необходима регистрация в община Бяла 

/2/ Издадените удостоверения се вписват в специален регистър.


Чл.66/1/За регистрация на нестационарни обекти за търговия се представят следните документи :

1.Заявление до Кмета на Община Бяла .

2.Съдебно удостоверение за актуално състояние

3.Удостоверение за регистрация от РИОКОЗ при продажба на хранителни стоки.

4.Разрешение от отдел “ТСУ”.

А/за поставяне на павилион на основание –чл.56 от ЗУТ.

Б/за целогодишно работещи щандове-за захранване с ел.енергия.

В/за изнасяне на маси за сервиране пред обектите за хранене и развлечение- проект . В същия се отразява максималния брой маси, които могат да се поставят.

5.Съгласуван проект от КОБД в случай, че щандът или масите за сервиране се намират на улица с движение на автомобили.

6.Документ за платена такса.

Чл.67/1/Търговците заплащат такса за квадратен метър заета площ, определена с решение на ОбС-Бяла, а за павилиони с разрешение за поставяне по чл.56 от ЗУТ-съгласно НРППСОВППУНРИВОбС

/2/При ползване на мястото повече от един месец, таксите се плащат месечно. Таксите се заплащат преди започване на определения срок в удостоверението.

/3/Месечните такси се заплащат преди издаване на удостоверението за посочения в него период.

/4/Таксите се заплащат в определените размери, независимо от това колко време през деня или месеца е заемано мястото.

/5/Такса за изнесени маси пред заведения за хранене и развлечение се плаща в периода от 01.04. до 01.11 /през летния период/ , с изключение на тези, които са проектирани и пригодени за целогодишно ползване.

Чл.68 Удостоверението за поставяне на павилион може да бъде отнето от Кмета на Общината, когато :

1.Посочената номенклатура от стоки, които се продават се промени или се продават и други видове стоки.

2.Търговецът самоволно увеличи площта на щанда, който е заплатил.

3.Търговецът не отстрани в едномесечен срок възникналите отклонения в изискваните размери и естетически вид на обекта.

4.Павилионът изчерпи срока си на амортизационна годност, което се установява с протокол от отдел “ТСУ”.

5.Главният архитект промени схемата на местата във връзка с неотложни обществени нужди.

РАЗДЕЛ ІІІ

ПРАВИЛА ПРИ ПОСТАВЯНЕ НА ПРЕМЕСТВАЕМИ ОБЕКТИ В ГРАД БЯЛА И ГАРА БЯЛА

Чл.69. Поставяните павилионите да отговарят на дизайнерското решение на вече поставените  тип “Верея”. Не се разрешава промяна в тяхното предназначение.

              Чл.70. Местата за консумация на открито към съществуващите заведения се разполагат съгласно изготвена и одобрена от Главният архитект схема, като броят на масите към съответното заведение не може да бъде по-голям от одобрените вече проекти. Не могат да се разполагат маси пред съседни или срещулежащи след средата на ул.”Хаджи Димитър” обекти - чужда собственост. Допуска се разполагането на сенници само тип “чадър” или “тента” със сгъваемо текстилно покритие.

               Чл..71 Местата за консумация не могат да се ограждат с огради, парапети, цветарници и др. Не се разрешава разполагане на летни градини в указаната зона, както и на техни елементи – открити барове, хладилни витрини, както и на покрити конструкции (навеси).

               Чл.72. Щандовете за продажба и машините (за пуканки, сладолед и др.) следва да се поддържат в добър външен вид, като за целта служителите от Общината имат право да дават писмени предписания.

               Чл.73. Не се разрешава разполагането на уличното платно на рекламни елементи тип “Стопер”. Проектите за рекламно-информационните табели се съгласуват с Главният архитект.

               Чл.74. Разполагането на елементи на градския дизайн, както и други рекламно-информационни елементи, афишни колони и др. подобни, които ще се поставят допълнително, става след съгласуване на проект от Главен архитект на Общината, като се съблюдава възприетия стил, материал, цвят  и дизайн на вече разположените.

               Чл.75. Всички преместваеми обекти (предмет на схемата) трябва да са без водоползване.

ГЛАВА VІІ /нова,приета с Решение №54 по протокол №5/23.03.09г./
ЗАБРАНИТЕЛНИ  РАЗПОРЕДБИ

Чл.76. / Изм. с Решение № 113 по протокол № 12 от 25.09.2015 г./ Забранява се:



Допускането на обществени места без родител, настойник, попечител или друго лице, което полага грижи за детето след 20,00 ч., ако детето не е навършило 14-годишна възраст, съответно след 22,00 ч., ако детето е навършило 14-, но не е навършило 18-годишна възраст. Ако родителите, попечителите или другите лица, които полагат грижи за дете, не могат да го придружат, те са длъжни да осигурят пълнолетно дееспособно лице за негов придружител на обществени места след 22,00 ч., ако детето е навършило 14-, но не е навършило 18-годишна възраст.

Допускането на деца до обществени места, в които се представят програми с еротично или порнографско съдържание, в игрални зали или игрални казина.
Чл.76а /нов с Решение № 113 по протокол № 12 от 25.09.2015 г., изм. с Решение № 243 по протокол № 24/29.12.2016 г./ За нарушения по чл. 76 от наредбата се налагат следните наказания:
1. Който допусне от 22,00 ч. до 6,00 ч. дете в управляван от него търговски обект в нарушение на чл. 76, т. 1 се наказва с глоба или имуществена санкция от 2000 до 5000 лв., а при повторно нарушение - с глоба или имуществена санкция от 5000 до 8000 лв.

2. Родител, настойник, попечител или друго лице, което полага грижи за дете, което наруши чл. 76, т. 1, или родител, попечител или друго лице, което полага грижи за дете, което не осигури придружител по чл. 76, т. 1, се наказва с глоба или имуществена санкция от 300 до 500 лв., а при повторно нарушение - с глоба или имуществена санкция от 500 до 1000 лв.

3. Който не изпълни задължение по чл. 76 извън случаите по т. 1- 2, се наказва с глоба или имуществена санкция от 500 до 1000 лв. - за първо нарушение, и от 1000 до 2000 лв. - при повторно нарушение, ако не подлежи на по-тежко административно наказание по специален закон или деянието не съставлява престъпление.

ГЛАВА VІІІ /нова,приета с Решение №54 по протокол №5/23.03.09г./
АДМИНИСТРАТИВНО-НАКАЗАТЕЛНИ РАЗПОРЕДБИ
Чл.77. /изм. и доп. с Решение № 367 по протокол № 35/21.08.2017 г./ При самоволно удължаване на работното време от обекти без удостоверение за ненормирано работно време или нарушаване на посочения краен час на работно време в издаденото удостоверение за ненормирано работно време на еднолични търговци и юридически лица се налага имуществена санкция от 100 лева до 1 000 лева, а при повторно нарушение - с имуществена санкция от 2 000 лева до 5 000 лева.

Чл.78. При жалби на граждани – регистрирани, проверени и потвърдени от контролните органи, за нарушаване спокойствието и обществения ред на територията на общината от обекти за търговия, туризъм и услуги на ЕТ и ЮЛ се налагат имуществени санкции  до 500 лв.

Чл.79. Ако нарушението по чл.53 е допуснато от обекти с ненормирано работно време, санкцията е в размер  до 500 лв., а издаденото удостоверение за ненормирано работно време се отнема за срок до една година.

Чл.80. При извършване на търговска дейност в нарушение на чл.38 ал.1 и 2, чл.39, ал.4 и 5 на ЕТ и ЮЛ се налага имуществена санкция  до 500 лева.

Чл.81. При неспазване на изискванията на чл.43 т.1-4 на виновните лица се налага глоба, а на ЕТ и ЮЛ се налага имуществена санкция  до 500 лева.

Чл.82. При нарушения по чл.44 на виновните лица се налага глоба, а на ЕТ и ЮЛ се налага имуществена санкция  до 500 лв. При констатиране на три доказани нарушения, удостоверението за регистрация на нестационарния обект се отнема за срок до три месеца.

Чл.83. При нарушаване на чл.51 от настоящата наредба, на виновните лица се налага глоба, а на ЕТ и ЮЛ се налага имуществена санкция, както следва:

а/ По т.1, 2, 3 –   до 1000 лева.

б/ По т.4 –   до 500 лева.

в/ По т.5 и 6 –  до 500 лева.


г/ По т.7, 8, 9 и 10  –  до 500 лева.
ДОПЪЛНИТЕЛНИ РАЗПОРЕДБИ

/нов с Решение № 113 по протокол № 12 от 25.09.2015 г./

§ 1. По смисъла на наредбата:

1. “Дете” е всяко физическо лице до навършването на 18 години.

2. "Други лица, които полагат грижи за детето" са семейство на роднини и близки или приемно семейство, при които детето е настанено по реда на чл. 26 от Закон за закрила на детето, както и останалите лица, при които детето пребивава по настоящ адрес.

3. "Обществени места" са общодостъпни за всяко лице места, като обществен транспорт, заведения за хранене, търговски, спортни или развлекателни обекти, кина, театри, стадиони, зали и други.

4. "Повторно нарушение" е нарушението, извършено в едногодишен срок от влизането в сила на наказателното постановление, с което нарушителят е наказан за същото по вид нарушение.

ПРЕХОДНИ И ЗАКЛЮЧИТЕЛНИ

РАЗПОРЕДБИ


§2.т1. Кметът на Общината организира контрола по спазването на наредбата. Административно-наказателното производство се осъществява по реда на ЗАНН.


  т.2 Наказателните глоби се деференцират според тежестта на нарушението.


  т.3 Актовете за нарушение се съставят от органи на РПУ, упълномощени служители на Общината и кметствата и др.длъжностни лица, определени със заповед на Кмета на Общината.


  т.4 /изм. с Решение № 137 по протокол № 13 от 30.06.2016 г./  Наказателните постановления се издават от Кмета на Общината или определен от него с нарочна писмена заповед Заместник-кмет.

             т.5 Кметът на Общината да предложи инструкция за стимулиране и санкциониране на актосъставителите и служителите, имащи отношение по събиране на средства и тяхното осчетоводяване.

§3.т.1.Настоящата наредба влиза в сила седем дни след публикуването й в местния печат и огласяването й чрез местния Радиоцентър.

   т.2.Периодично Кметът на Общината или упълномощено от него лице, чрез средствата за масова информация да уведомява гражданите за наложени санкции на нарушители на наредбата.

§4.т.1 В 3-месечен срок от приемане на настоящите изменения и допълнения, собствениците на ППС с животинска тяга са длъжни да подадат молба за регистрация на ППС с животинска тяга.

т.2. За неизпълнение на задължение по т.1, на виновните лица се налага административно наказание глоба, както следва:

т.2.1. За физически лица – от 20 до 40 лева;
т.2.2. За юридически лица – от 30 до 50 лева.

§5. Създават се Приложение 1 и Приложение 2, както следва:

Приложение 1

РЕГИСТЪР ЗА ОТЧЕТА НА ПЪТНИТЕ ПРЕВОЗНИ СРЕДСТВА С ЖИВОТИНСКА ТЯГА

	Рег.№
	Дата на

регистрация
	Собствено, бащина и фамилно име на собственика (за ФЛ) и фирма (за ЮЛ)
	Постоянен адрес на собственика (за ФЛ) и седалище и адрес на управление (за ЮЛ)
	Вид на превозното средство (платформа, каруца – конска, волска и др.)
	Промени в регистрацията (промяна на собственика, промяна на адрес и др.)

	1
	2
	3
	4
	5
	6

	
	
	
	
	
	


Приложение 2

РЕГИСТРАЦИОНЕН ТАЛОН ЗА ПЪТНО ПРЕВОЗНО СРЕДСТВО

С ЖИВОТИНСКА ТЯГА


§5а. Наредбата за изменение и допълнение на Наредба за поддържане и осигуряване на обществения ред, безопасността на движението,опазване общественото и личното имущество и чистотата на територията на община Бяла, приета с Решение № 132 по протокол № 8 от 29.08.2014 г. на ОбС- Бяла  влиза в сила от 01.09.2014 г.
§6. /нов с Решение №57 по протокол №7/29.01.2016 г./ Наредбата за изменение и допълнение на Наредба за поддържане и осигуряване на обществения ред, безопасността на движението, опазване общественото и личното имущество и чистотата на територията на община Бяла, приета с Решение № 57 по протокол № 7 от 29.01.2016 г. на Общински съвет  Бяла влиза в сила от 01.02.2016 г.
§7. /нов с Решение №137 по протокол №13/30.06.2016 г./ Наредбата за изменение и допълнение на Наредба за поддържане и осигуряване на обществения ред, безопасността на движението, опазване общественото и личното имущество и чистотата на територията на община Бяла, приета с Решение № 137 по протокол № 13 от 30.06.2016 г. на Общински съвет Бяла влиза в сила от 01.07.2016 г.


§8. /нов с Решение №171 по протокол №16/15.08.2016 г./  Наредбата за изменение и допълнение на Наредба за поддържане и осигуряване на обществения ред, безопасността на движението, опазване общественото и личното имущество и чистотата на територията на община Бяла, приета с Решение № 171 по протокол № 16 от 15.08. 2016 г. на Общински съвет  Бяла влиза в сила от датата на приемането й.

§9. /нов с Решение №243 по протокол №24/29.12.2016 г./  Наредбата за изменение и допълнение на Наредба за поддържане и осигуряване на обществения ред, безопасността на движението, опазване общественото и личното имущество и чистотата на територията на община Бяла, приета с Решение № 243 по протокол № 24 от 29.12.2016 г. на Общински съвет Бяла влиза в сила от датата на приемането й .
§10. /нов с Решение №367 по протокол №35/21.08.2017 г./  Наредбата за изменение и допълнение на Наредба за поддържане и осигуряване на обществения ред, безопасността на движението, опазване общественото и личното имущество и чистотата на територията на община Бяла, приета с Решение № 367 по протокол № 35 от  21.08.2017 г. на Общински съвет- Бяла, влиза в сила от датата на приемането й .

§ 11. /нов с Решение №343 по протокол №28/31.07.2025г., в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз/ Всички стойности, посочени в левове в текста на настоящата наредба, се превалутират съгласно правилата на чл. 12 от Закона за въвеждане на еврото в Република България и се закръгляват съгласно правилата на чл. 13 от Закона за въвеждане на еврото в Република България.
ЗАКЛЮЧИТЕЛНИ РАЗПОРЕДБИ

на Наредба за допълнение на Наредбата за поддържане и осигуряване на обществения ред, безопасността на движението, опазване на общественото и личното имущество и чистотата на територията на Община Бяла

/приета с Решение № 184 по протокол №22/29.12.2020 г./

§ 2. Настоящата Наредба е приета с Решение № 184 по протокол № 22 от 29.12.2020 г. на Общински съвет Бяла и влиза в сила от деня на публикуването ѝ. 
ЗАКЛЮЧИТЕЛНИ РАЗПОРЕДБИ

към Наредба за изменение и допълнение на Наредба за определяне и администриране на местните такси и цени на услуги

/приета с Решение № 136 по протокол № 12/25.07.2024г. на Общински съвет  Бяла/

§ 21. Настоящата Наредба за изменение и допълнение на Наредба за определяне и администриране на местните такси и цени на услуги е приета с Решение №136 по протокол №12 от 25.07.2024 г. на Общински съвет Бяла и влиза в сила от датата на публикуването ѝ.

ЗАКЛЮЧИТЕЛНИ РАЗПОРЕДБИ

към Наредба за изменение и допълнение на Наредба за поддържане и осигуряване на обществения ред, безопасността на движението, опазване общественото и личното имущество и чистотата на територията на община Бяла
/приета с Решение № 343 по протокол № 28/31.07.2026г. на Общински съвет  Бяла/

§ 2. Наредбата за изменение и допълнение на Наредба за поддържане и осигуряване на обществения ред, безопасността на движението, опазване общественото и личното имущество и чистотата на територията на община Бяла е приета с Решение № 343 по протокол № 28 от 31.07.2025 г. на Общински съвет Бяла и влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.




        ПРЕДСЕДАТЕЛ НА 




        ОБЩИНСКИ СЪВЕТ  БЯЛА:    

РЕГИСТРАЦИОНЕН ТАЛОН


НА ПЪТНО ПРЕВОЗНО СРЕДСТВО


С ЖИВОТИНСКА ТЯГА











Регистрационен № ..................





Вид на пътното превозно средство с животинска тяга:  ......................................


                             (конска, магарешка и др.)


Собственик: ................................................


                    (име,презиме,фамилия/фирма)


Постоянен адрес/


Седалище и адрес на управление:..................................................


Извършил регистрацията: .......................


                                         (име,фамилия,


                                         длъжност и печат)








Общински съвет - град Бяла, област Русе

